প্লেসেস অফ ওয়রশিপ আইন রক্ষায় সুপ্রিম কোর্টে কংগ্রেস

নয়াদিল্লি: নিজেদের চালু করা প্লেসেস অফ ওয়রশিপ আইন (Places of Worship Act) রক্ষায় সুপ্রিম কোর্টে (Supreme Court) কংগ্রেস (Congress)। ধ্বংসপ্রাপ্ত মন্দিরের (Temple) ওপর তৈরি মসজিদ (Mosque) ইত্যাদি সংরক্ষণে কংগ্রেসের আনা আইন বদলের দাবিতে হওয়া মামলায় যুক্ত হতে আবেদন কংগ্রেসের। আইনে বদল হলে দেশের ধর্মনিরপেক্ষ চরিত্র নষ্ট হবে বলে দাবি কংগ্রেসের।

উল্লেখ্য, এই মামলা বিচারাধীন থাকায় নতুন করে কোন ধর্মস্থান সংক্রান্ত মামলার শুনানি এবং সমীক্ষার নির্দেশ স্থগিত রাখতে বলেছে প্রধান বিচারপতি সজিব খান্না, বিচারপতি সঞ্জয় কুমার এবং বিচারপতি কেভি বিশ্বনাথনের ডিভিশন বেঞ্চ।

আরও পড়ুন: লড়াই শেষ ! যুদ্ধ বিরতির ঘোষণা ইজরাইল ও হামাসের

এমনকি জ্ঞানবাপি মসজিদ, মথুরার শাহী ঈদগাহ, সম্ভল জামা মসজিদ ইত্যাদি বিচারাধীন মামলায় কোনও আদালত যেন অন্তর্বর্তী বা চূড়ান্ত নির্দেশ যেন না দেয় বলেও নির্দেশ দেয় সুপ্রিম কোর্ট।

প্লেসেস অফ ওয়রশিপ আইন কি?

উপাসনার স্থান (বিশেষ বিধান) আইন ১৯৯১ হল একটি সংক্ষিপ্ত আইন যা মাত্র সাতটি ধারা নিয়ে গঠিত। আইনের উদ্দেশ্য হল কোনও উপাসনালয়ের ধর্মান্তরকে নিষিদ্ধ করা এবং যে কোনও উপাসনালয়ের ধর্মীয় চরিত্র বজায় রাখা। যেমন এটি ১৫ আগস্ট, ১৯৪৭ এ বিদ্যমান।

আইনের ধারা ৩ ঘোষণা করে যে কোনও ব্যক্তি কোনো ধর্মীয় সম্প্রদায়ের কোনও উপাসনালয়কে ভিন্ন ধর্মীয় সম্প্রদায় বা সম্প্রদায়ের মধ্যে রূপান্তর করতে পারবে না। ধারা ৪(২) এর বিধানটি এই প্রভাবের একটি ব্যতিক্রম হল যে ১৫ আগস্ট, ১৯৪৭ সালের পরে যদি অবস্থার পরিবর্তন ঘটে থাকে তবে যে কোনও উপাসনালয়ের ধর্মীয় চরিত্রের রূপান্তর সম্পর্কিত আইনি প্রক্রিয়া শুরু করা যেতে পারে।